**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**Видз-му овмöс тöвар вöчысьяслы видз-му овмöс производстволöн медшöр туйвизьяс кузя, мый сьöмöн могмöдсьö федеральнöй сьöмкудйысь субсидияöн, канмусянь отсöг 2011 воын сетан пöрадок йылысь**

Медым збыльмöдны «2011 во вылö да 2012 да 2013 воясся планöвöй кадколаст вылö федеральнöй сьöмкуд йылысь» Федеральнöй оланпасысь 7 статья, «2008 – 2012 вояс вылö видз-му овмöс сöвмöдан да видз-му овмöс прöдукция, сырьё да сёян-юан рынокöн веськöдлан канмулöн уджтас йылысь» Россия Федерацияса Правительстволысь 2007 во сора тöлысь 14 лунся 446 №-а шуöм, Коми Республикаса Правительство шуис:

1. Вынсьöдны Видз-му овмöс тöвар вöчысьяслы видз-му овмöс производстволöн медшöр туйвизьяс кузя, мый сьöмöн могмöдсьö федеральнöй сьöмкудйысь субсидияöн, канмусянь отсöг 2011 воын сетан пöрадок содтöдын индöм серти.

2. Тайö шуöм збыльмöдöм бöрся видзöдны Коми Республикаса Юралысьöс вежысь А.А.Буровлы.

3. Тайö шуöмыс вынсялö сiйöс примитан лунсянь.

Коми Республикаса Юралысь В.Гайзер

Сыктывкар

2011 вося рака тöлысь 24 лун

 80 №

ВЫНСЬÖДÖМА

Коми Республикаса Правительстволöн

2011 во рака тöлысь 24 лунся 80 №-а шуöмöн

(СОДТÖД)

Видз-му овмöс тöвар вöчысьяслы видз-му овмöс производстволöн медшöр туйвизьяс кузя, мый сьöмöн могмöдсьö федеральнöй сьöмкудйысь субсидияöн, канмусянь отсöг 2011 воын сетан

 **ПÖРАДОК**

1. Тайö Пöрадокыс индö, кыдзи 2011 воын сетны видз-му овмöс тöвар вöчысьяслы, аспом подсобнöй овмöс нуöдысь гражданаысь кындзи(водзö – видз-му овмöс тöвар вöчысьяс), видз-му овмöс производстволöн медшöр туйвизьяс кузя, мый сьöмöн могмöдсьö федеральнöй сьöмкудйысь субсидияöн, канмусянь отсöг (водзö – канмусянь отсöг, субсидияяс), мый артыштöма «Федеральнöй сьöмкудйысь Россия Федерацияса субъектъяслöн сьöмкудъяслы субсидия племеннöй скöт видзöм вылö юклан да сетан правилöяс вынсьöдöм йылысь» Россия Федерацияса Правительстволöн 2009 во тöвшöр тöлысь 31 лунся 79 №-а шуöмöн, «Федеральнöй сьöмкудйысь Россия Федерацияса субъектъяслöн сьöмкудъяслы субсидия ыж, войвывса кöрда табунöн вöв видзöм вылö сетан правилöяс вынсьöдöм йылысь» Россия Федерацияса Правительстволöн 2010 во öшым тöлысь 20 лунся 1069 №-а шуöмöн, «Федеральнöй бюджетысь Россия Федерацияса субъектъяслöн бюджетъяслы субсидия быдмöг быдтöмлöн торъя юкöнувлы отсалöм могысь сетан правилöяс вынсьöдöм йылысь» Россия Федерацияса Правительстволöн 2010 во öшым тöлысь 29 лунся 1174 №-а шуöмöн.

2. Видз-му овмöс тöвар вöчысьяслы канмусянь отсöг сетсьö татшöм туйвизьяс кузя:

а) племеннöй скöт видзöмлы отсöг сетöм;

б) войвывса кöр видзöмлы отсöг сетöм;

б) быдмöг быдтöмлöн торъя юкöнувлы отсöг сетöм.

3. Племеннöй скöт видзöм вылö субсидия сетсьö:

а) видз-му овмöс тöвар вöчысьяслы, кодъясöс пыртöма Коми Республикаса Правительстволöн корöм серти Россия Федерацияса видз-му овмöс министерствоöн вынсьöдöм лыддьöгö (сьöмкуд учреждениеясысь кындзи), видз-му овмöс племеннöй энь скöт видзöм вылö мунан финансöвöй во заводитчöм вылö мöс юр лыд арталöмöн, вонас 1 условнöй юр вылö (йöла скöт видзöмын – 1 мöс вылö арталöмöн, кодi вайис отчётнöй финансöвöй воын ловъя куканьöс):

племеннöй заводын мöсъяс – 7500 шайт;

племеннöй репродукторын мöсъяс – 5900 шайт;

энь кöръяс – 2089,105 шайт.

Видз-му овмöс племеннöй энь скöт юр лыд условнöй юр лыдö вуджöдöм вылö коэффициентъяссö урчитö Россия Федерацияса видз-му овмöс министерство;

б) видз-му овмöс пемöсъясöс искусственнöя тырсьöдан организацияяслы, кодъясöс пыртöма Коми Республикаса Правительстволöн корöм серти Россия Федерацияса видз-му овмöс министерствоöн вынсьöдöм лыддьöгö, племеннöй бык-производительясöс видзöм вылö, кодъясöс видлалöма потомстволöн качество серти либö тайö качествосö донъялöны на, 1 юрысь 270000 шайт ставка.

4. Войвывса кöр видзöм вылö субсидия сетсьö видз-му овмöс тöвар вöчысьяслы, войвывса кöръясöс видзöм вылö мунан финансöвöй во заводитчöм вылö тайö скöт юр лыд арталöмöн, мый эскöдсьö Федеральнöй канму статистика службалöн лыдпасъясöн.

Войвывса кöр видзöм вылö субсидия сетiгöн вöдитчöны татшöм формулаöн:

 V x Пi,

Ci = ОП

кöнi,

Ci - видз-му овмöс тöвар вöчысьяслы сетан субсидия, шайтын;

V – средство мында, мыйта сетöны федеральнöй сьöмкудйысь Коми Республикаса республиканскöй сьöмкудлы войвывса кöр видзöм вылö, шайтын;

ОП – Коми Республикаса видз-му овмöс тöвар вöчысьяслöн войвывса кöр юр лыд, мый эскöдсьö Федеральнöй канму статистика службалöн лыдпасъясöн мунан финансöвöй во заводитчöм вылö, юр лыд;

Пi – i видз-му овмöс тöвар вöчысьлöн войвывса кöр юр лыд, мый эскöдсьö Федеральнöй канму статистика службалöн мунан финансöвöй во заводитчöм вылö, юр лыд.

5. Быдмöг быдтöмлöн торъя юкöнувлы отсалöм вылö субсидия сетсьö видз-му овмöс тöвар вöчысьяслы ставка серти, мый урчитöма Россия Федерацияса видз-му овмöс министерствоöн:

а) видз-му овмöс культуралысь элитнöй кöйдыс ньöбöм вылö Россия Федерацияса видз-му овмöс министерствоöн вынсьöдöм лыддьöг серти элитнöй кöйдыс россияса вöчысьяслысь да кöйдыс дасьтан заводъяслысь 1 тонна кöйдысысь либö 1 кöдзан кöйдысысь (кöйдыс кöдзан норма – гектар вылö штука) элитнöй кöйдыс рöдмöдöмлы отсалöм могысь;

б) Ылi Войвыв да сыкöд öткодялöм местаясын кöрым культура быдтöм вылö, кытчö пырö омöль муясын быдмöг прöдукция быдтöм вылö, кöйдыс вайöм могысь, сы лыдын:

Ылi Войвыв районъясын да сыкöд öткодялöм местаясын, кöнi оз быдтыны кöйдыс вöр-ва да климат условиеяс понда, мыйяс вынсьöдöма Россия Федерацияса видз-му овмöс министерствоöн, кöрым культура быдтöм могысь Россия Федерацияса видз-му овмöс министерствоöн вынсьöдöм лыддьöг серти, ставка кузя, мый арталöма вайöмöн кöйдыс ньöбöм вылö рöскодысь прöчентын;

омöль муяс локтан волöн урожай босьтöм вылö дасьтöм могысь – 1 гектар гöрöм му вылö ставка серти.

6. Тайö Пöрадокса 3-5 пунктъясын индöм субсидия босьтöм могысь видз-му овмöс тöвар вöчысьяс сетöны Коми Республикаса видз-му овмöс да сёян-юан министерствоö арталöм субсидияяс йылысь справка-рöштшöт (водзö – справка-рöштшöт) да урчитöм лыддьöг серти документъяс да Коми Республикаса видз-му овмöс да сёян-юан министерствоöн индöм кадö.

7. Коми Республикаса видз-му овмöс да сёян-юан министерство видз-му овмöс тöвар вöчысьяссянь тайö Пöрадокса 6 пунктын пасйöм документъяс сетан лунсянь 15 уджалан лунöн видлалö сетöм документъяссö, эскöдö справка-рöштшöтъяс да сетö индöм справка-рöштшöтъяссö Коми Республикаын Федеральнöй казначействолöн веськöдланiнö субсидия вуджöдöм вылö мынтысян документъяскöд öтув, мый урчитöм ногöн оформитöма, субсидия быд босьтысь кузя либö ыстö видз-му овмöс тöвар вöчысьяслы субсидия сетöмын öткажитöм йылысь юöртöм.

8. Субсидия сетöм йылысь документъяс видлалöм вылö öткажитöмлы подувнас лоö:

а) документъяссö сетö видз-му овмöс тöвар вöчысь, кодлöн абу инöдыс босьтны субсидиясö тайö Пöрадок серти;

б) сетöма абу став документсö, мый колö сетны тайö Пöрадоклöн 6 пункт серти.

9. Видз-му овмöс тöвар вöчысь, код серти примитöма субсидия сетöм йылысь документъяс видлавны öткажитöм йылысь решение, вермö выльысь шыöдчыны тайö Пöрадоклöн 8 пунктын «б» подпунктöн артыштöм эрдöдöм тырмытöмторъяс бырöдöм бöрын да тайö Пöрадокса 6 пунктöн урчитöм кадколастö.

10. Рöскод вылас сьöмсö сетö Коми Республикаса видз-му овмöс да сёян-юан министерство справка-рöштшöтъяс серти, мый сетöма Коми Республикаын Федеральнöй казначействолöн веськöдланiнö, да документъяс серти сiйö лыддьöг кузя, мый индöма тайö Пöрадоклöн 6 пунктын, сьöмкуд ассигнование мында, мый сетöма тайö могъяс вылö Коми Республикалы öчереднöй финансöвöй во вылö.

11. Канмулöн отсöг вылö федеральнöй сьöмкудйысь сетöм субсидия вуджöдсьö Коми Республикаса видз-му овмöс да сёян-юан министерстволöн лицевöй тшöт вылысь, мый восьтöма Коми Республикаын Федеральнöй казначействолöн веськöдланiнын, видз-му овмöс тöвар вöчысьяслöн тшöтъяс вылö быд квартал, отчётнöй кварталлöн локтан тöлысьлöн 15 лунысь оз сёрджык тайö Пöрадоклöн 6 пунктын индöм документъяс подув вылын.

12. Канмулöн отсöг вылö федеральнöй сьöмкудйысь сетöм сьöм лоö торъя могаöн да сiйöс оз позь видзны мöд мог вылö.

Федеральнöй сьöмкудйысь сьöм тшöт весьтö босьтöм субсидия мöд мог вылö видзöмысь кыскöны кывкутöмö Россия Федерацияса оланпастэчас серти.

13. Тайö Пöрадок олöмö пöртöм могысь Коми Республикаса видз-му овмöс да сёян-юан министерствоöн примитöм нормативнöй инöда актъяс урчитöм ногöн сетсьöны Коми Республикаса видз-му овмöс да сёян-юан министерстволöн «Öтуввезын» официальнöй сайтын найöс примитöмсянь куим уджалан лун чöжöн.

Вудж. Коснырева Н.Г., 7242 пас